gl gl gl gl pt de gl gl es pt gl es gl gl gl gl gl gl nl es en fr pt pt gl fr es es fr it gl ja gl gl gl gl gl gl gl pt gl jv gl gl gl gl gl gl pt gl tl es gl gl gl gl es pt gl tl es gl gl gl gl gl pt gl jv gl gl gl es pt es pms gl it gl gl gl gl pt gl pms zh gl gl gl gl pt pt gl jv gl gl gl gl gl gl pt gl jv gl gl gl gl gl gl gl gl jv gl gl gl gl gl gl pt eo rm gl gl pt gl gl gl pt eo tl it gl gl gl gl gl pt eo tl pt nl pt gl gl gl pt gl tl es gl gl gl gl gl gl es gl gl pt gl gl gl gl es gl eo fr pt gl eu es gl gl gl gl gl gl gl gl gl eo gl gl gl gl gl gl gl gl gl fr gl gl es gl gl gl gl gl hu it gl es es gl es es es gl gl gl gl gl gl pt gl gl gl eu gl gl gl gl gl gl gl gl en gl en gl it
Día do Patrimonio | 16 de novembro de 2018 | Consello da Cultura Galega
Os centros documentais de Galicia, as bibliotecas, arquivos e museos, xuntámonos para celebrar, o 16 de novembro, o Día do Patrimonio Mundial, a través dunha oferta conxunta de actividades, materiais e contidos destinados a facer visible o patrimonio cultural documental de Galicia. Ao longo destes días iremos publicando nesta web as actividades dos centros participantes.
Usemos o hashtag #Diadopatrimonio para falarmos desta data!
Arquivo da Real Academia Galega
Arquivo do Reino de Galicia
Biblioteca Pública Municipal do Concello de Verín
Fundación Xosé Soto de Fión-Ecomuseo Pazo de Arxeriz
Museo da Terra de Melide
Museo das Peregrinacións e de Santiago
Museo de Belas Artes da Coruña
Servizo do patrimonio documental e bibliográfico da Deputación de Pontevedra
Celebramos o Día do Patrimonio nos días previos e posteriores á data do 16 de novembro, pero tamén a través da publicación de contidos e actividades en Internet.
Do 12 ao 18 de novembro
A ombros de xigantes: ciencia e técnica como patrimonio
Aproveitamos a celebración do Día Internacional do Patrimonio Mundial (16 de novembro) para difundir o patrimonio documental que garda o Arquivo do Reino de Galicia en relación coa ciencia e coa técnica. Arredor deste eixo preparamos unha exposición virtual que se fará visible na páxina web do Aquivo. A mostra dá título a todas as actividades da semana, e complementarase con noticias que publicaremos na páxina do Facebook e no noso sitio web. Como complemento, faremos xornadas de portas abertas o 15 e o 16 de novembro.
Enderezo: Arquivo do Reino de Galicia
12-16 de novembro 2018
Un álbum de autógrafos da primeira metade do século XX
Co gallo do Día Internacional do Patrimonio, a Real Academia Galega amosa unha pequena alfaia que conserva no seu arquivo: o álbum de autógrafos de Juana Fernández Pinto. A peza recolle 137 sinaturas de persoeiros das primeiras décadas do século XX, recompiladas entre 1920 e 1930. Ela mesma doouna á RAG xunto a outros documentos propios e do seu home, o escritor e xornalista Xavier Bóveda.
Arquivo da Real Academia Galega
Enderezo: Páxina web Real Academia Galega
16 de novembro de 2018
Portas abertas ao Arquivo
Visita guiada ao Arquivo. Breve introducción sobre o Arquivo Municipal, as súas funcións e a súa historia. Exposición de documentos significativos. Descripción das instalacións e visita a parte delas.
Arquivo Municipal de Ferrol
Enderezo: Arquivo Municipal. Concello de Ferrol. Praza de Armas, s/n. 2º andar
Venres 16 de novembro ás 18.00h
O Pantocrátor de Santa Baia de Camba
Presentación e explicación do proceso de restauración do Pantocrátor románico de Santa Baia de Camba (procedente de Rodeiro, Pontevedra). Na explicación participarán Luis Martul Tobío, membro da familia doadora do Pantocrátor de Santa Baia, que explicará como chegou esta peza ao Museo do Pobo Galego; David Conde Lourido, responsable de exposicións do MPG, que comentará o contexto artístico da peza e o seu significado iconográfico; e Alexa García Pose, responsable de colección, que contará cal era o estado inicial do Pantocrátor e como foi o seu proceso de recuperación e saneamento.
Museo do Pobo Galego
Localidade: Santiago de Compostela
Enderezo: Claustro do Museo do Pobo Galego
Día do Patrimonio 2018
Día Internacional do Patrimonio Mundial Venres 16 de novembro de 2018 9:30 ás 20:30 h / Entrada libre para todos os públicos Xornada de portas abertas. 19:00 h / Entrada libre para todos os públicos O equipo de TAU Restauración explicarannos dun xeito ameno o proceso seguido para restaurar dúas táboas sobre óleo do século XVI. Acto seguido gozaremos con pezas musicais contemporáneas ás pinturas presentadas, interpretadas polo arpista Manuel Vilas.
Museo das Peregrinacións e de Santiago
Localidade: Santiago de Compostela
Enderezo: Museo das Peregrinacións e de Santiago
16 de novembro á 31 de novembro
“MICROMEDIOS” LUCENSES: Xornais, revistas e boletíns no comezo da Democracia (1975-1984)
A Biblioteca Pública de Lugo súmase con esta exposición á celebración do Día Internacional do Patrimonio Mundial contribuíndo a dar visibilidade ao patrimonio bibliográfico de Lugo. Esta exposición exprésanos o despertar dos impresos populares, que se produciu co cambio da dictadura a un estado constitucional democrático, que respectará os dereitos e liberdades da persoa, entre elas a liberdade de informar.
Biblioteca Pública de Lugo
Enderezo: Biblioteca Pública de Lugo
16 de novembro de 2018
Xornada de portas abertas
Xornada de portas abertas no Museo de Belas Artes da Coruña para promover o coñecemento do patrimonio artísitco e cultural que custodia.
Museo de Belas Artes da Coruña
Enderezo: Museo de Belas Artes da Coruña
16 de novembro de 2018
A Real Casa da Moeda da Coruña
Difusión a través da rede dunha peza singular en representación da colección de moedas da Real Casa da Moeda da Coruña, que actualmente pódese ver exposta no museo.
Museo de Belas Artes da Coruña
Enderezo: Difusión a través da páxina web e nas redes sociais do museo.
16 de novembro de 2018
Xornada de portas abertas
Entrada gratuita no Ecomuseo Pazo de Arxeriz durante a xornada do 16 de novembro onde ademais de coñecer a vida dos nosos antepasados podemos visitar o castro de Arxeriz e pasear polos xardíns e carballeira.
Fundación Xosé Soto de Fión-Ecomuseo Pazo de Arxeriz
16 de novembro de 2018
Roteiro polo Melide das Lendas e da Historia
Trátase dun Roteiro polo Casco Vello de Melide no que se contan episodios históricos reais e acontecementos insólitos que tiveron lugar nas rúas da vila, todo elo documentado e que forma parte da historia real, e tamén se contan as lendas asociadas ó Casco Vello e sucesos que tiveron lugar nas súas rúas. Estes Roteiros Nocturnos son complementarios dos Roteiros Diúrnos, nos que se conta a Historia Medieval e Moderna da vila de Melide, incidindo no repertorio artístico, monumental e urbanístico da mesma. Terá lugar ó venres 16 de novembro ás 19:00 horas. Presentación e saída no Museo de Melide.
Museo da Terra de Melide
16 de novembro de 2018
Día do Patrimonio 2018
Información web específica sobre os fondos e as actuacións.
Servizo do patrimonio documental e bibliográfico da Deputación de Pontevedra
Na Lembranza de D. Xesús Taboada Chivite
A Biblioteca do Concello de Verín, rinde tributo á figura de D. Xesús Taboada Chivite, nas datas na que se conmemora o seu pasamento. Deste xeito a Biblioteca do Concello de Verín inaugurará unha pequena mostra da correspondencia entre o ilustre academico verinés e outros ilustres coetáneos, que darán fe da estreita relación do noso etnógrafo e escritor con outros insignes galeguistas, historiadores e escritores da época. Dentro do mesmo ciclo teremos a conferencia de D. Paco López-Barxas que presentará a súa nova obra “Ben-Cho-Shey inédito”, onde fará unha especial mención a D. Xesús Taboada Chivite.
Biblioteca Pública Municipal do Concello de Verín
Enderezo: Biblioteca do Concello de Verín
Este 16 de novembro poderás viaxar no tempo
Alfaias dos nosos Arquivos, Museos e Bibliotecas
Dia do patrimonio 2017
Do Consello da Cultura Galega: gravación sonora do Himno Galego en Barcelona (1919)
Dia do patrimonio 2017
Do Museo Diocesano Catedralicio de Lugo: Crismón de Quiroga
Dia do patrimonio 2017
Do Arquivo Histórico Provincial de Ourense: Armas dos Méndez
Dia do patrimonio 2017
Na Real Academia Galega: os deseños de Claudio Varela para o decorado de O incerto señor Don Hamlet
Deseño do logo: ekinocio.com
O Consello da Cultura Galega é unha institución estatutaria creada polo Estatuto de Autonomía de Galicia para promover e difundir a lingua e a cultura galega e asesorar ás Administracións neses ámbitos
Pazo de Raxoi, 2 andar
15705 Santiago de Compostela
Radiodifusión galega na emigración
Repertorio da prensa da emigración
Mapa sonoro de Galicia
Epistolario Rosalía de Castro
Fondo Fundación Luís Seoane
Fondo Fundación Otero Pedrayo
Información sobre o persoal
Consello da Cultura Galega. 2016
Esta web utiliza cookies, podes ver a nosa la politica de cookies, aqui Se continuas navegando estaras aceptandoa Aceptar